Article in Hindi: यदि वो आपके साथ बाहर जाने को तैयार हो जाती है, तो आपको इसे कोई गड़बड़ किये बिना, पहले से बेहतर बनाना है। आप बहुत भाग्यशाली हैं, जो आपको दूसरा मौका मिल रहा है, और जरूरी नहीं कि तीसरा भी मिल जाए, तो ऐसी नौबत ही ना आने दें, कि आपको तीसरे मौके की जरूरत पड़े। अपना ज्यादा से ज्यादा वक़्त उसके साथ ही बिताएँ और उसके साथ अच्छा व्यवहार करें। यहाँ पर आपके करने लायक कुछ चीज़ें दी गई हैं:  रोमांस करने के कुछ तरीके इस्तेमाल करें। उसके लिए फूल लाएं और एक अच्छे और रोमांटिक रेस्तरां में लेकर जाएँ। लेकिन आपको ये सब एक हद में रहकर ही करना है, नहीं तो उसे जरा अजीब लगने लगेगा। बस जो रोमांस पहले गायब था, उसे ही अपनाने की कोशिश करें।     उसकी तारीफ करें। जब आप उसे लेने जाएँ, तो उसे बताएँ कि वो कितनी अच्छी लग रही है, और डेट के दौरान उसकी तारीफ करते रहें।     उसे बताएँ कि आपने उसे कितना ज्यादा याद किया। अपनी इस डेट में कम से कम एक या दो बार ऐसा कुछ करें, जिससे आप उसे जता सकें कि उसे अपनी जिंदगी में एक बार फिर से पाकर आप कितना खुश हैं।     और आखिरकार, बस वास्तविक ही रहें। आप एक बेहतर श्रोता बन सकते हैं, और भी ज्यादा ध्यान देने वाला इंसान बन सकते हैं या बस उसकी जरूरतों और भावनाओं को समझना सीख सकते हैं, लेकिन आखिरी में तो, आप अभी भी आप ही हैं, और आपको भी उसके मन में आपके वास्तविक रूप को ही चाहने की चाहत जगानी है। उसके सामने खुद को इतना भी ज्यादा बदला हुआ इंसान बताने की कोशिश ना करें कि जैसे आप में आपका कोई अंश ही ना रह गया हो।    यदि आपकी डेट अच्छे से पूरी हो गई, और यदि आप लोग और भी डेट करने वाले हैं, तो यदि आप इस लड़की के साथ सच में रहना चाहते हैं, तो आपको ध्यान रखना होगा, कि ये रिश्ता फिर से वही पुराने वाले कारणों की वजह से ना टूटे। यदि रिश्ते का फैसला उसी के हाथ में है, तो आपको जरा ध्यान देकर उसे अच्छा महसूस कराने की कोशिश करते रहना होगी।  पिछली बार क्या हुआ था, उसे हमेशा याद रखें और उसे दोहराने की गलती ना करें। इसे एक नई शुरुआत ही समझें। आपको अपने पुराने रिश्ते को पूरी तरह भी नहीं भूलना है, लेकिन कोशिश तो यही करें कि सब कुछ एकदम नए और बेहतर तरीके हो सके। शांत रहें। इधर उधर की बातों को लेकर परेशान होने के बजाय, उसके साथ रहकर हर एक पल के मजे लें।

Summary in Vietnamese:
Hẹn cô ấy đi chơi. Trân trọng cô ấy.